《百丈溪新理茅茨读书》
唐代·阎防

浪迹弃人世，远山自幽独。始傍巢由踪，吾其获心曲。

荒庭何所有，老树半空腹。秋蜩鸣北林，暮鸟穿我屋。

栖迟乐遵渚，恬旷寡所欲。开卦推盈虚，散帙攻节目。

养闲度人事，达命知止足。不学东周儒，俟时劳伐辐。

作者简介：阎防，今河南南阳人，唐代诗人。唐玄宗开元二十二年（734）李琚状元及第，同榜的颜真卿敬重阎防，想把他推荐给朝廷，但他不屈从。阎防喜好古物，而且知识广博高雅，诗句朴素，气魄清爽，在山水间放荡。在终南山丰德寺结茅茨读书，后来信命，不思进取，以此自终。与岑参、刘昚虚交好。开元二十二年李琚榜及第。颜真卿甚敬爱之，欲荐于朝，不屈。为人好古博雅，诗语真素，魂清魄爽，放旷山水，高情独诣。于终南山丰德寺结茅茨读书，百丈溪是其隐处，题诗云：“浪迹弃人世，还山自幽独。始傍巢由踪，吾其获心曲。”又云：“养闲度人事，达命知止足。不学鲁国儒，俟时劳伐辐。”后信命，不务进取，以此自终。有诗集行世。